Document ID: /roh_data/filtered/fineweb-2-filterrobots_roh.jsonl.gz/31452

La Belgia po approvar la cunvegna da commerzi liber cun il Canada, Ceta. Sco il schef da la regenza belgia Charles Michel ha communitgà saja la regenza centrala sa cunvegnida cun tut las regiuns dal pajais.
Fin ussa avevan investiders e purs indigens tema da dischavantatgs. Il nov text da la cunvegna duai eliminar questas temas. El sto uss dentant anc vegnir preschentà als ulteriurs 27 pajais da l'UE. Sche quels approveschan el, po la cunvegna vegnir suttascritta.
RR novitads 14:00
CETA
- vul dir «Comprehensive Economic and Trade Agreement»
- è ina cunvegna da commerzi liber tranter l’UE e Canada
- la finamira è da levgiar vicendaivlamain l’access als martgads, p.ex. duajan crudar 99% dals tributs da dazi
- tranter l’UE e Canada vegn martgadada rauba per 60 milliardas euro ad onn
- vegn suvent manzunà cun TTIP, la cunvegna da commerzi UE ed USA